Държавен вестник, бр. 62, 2013 г., стр. 7

БРОЙ  62	
Д Ъ Р Ж А В Е Н  В Е С Т Н И К 	
СТР.  7  
административноправен режим и експертизи-
те. Заплащането на такси за административни 
услуги е предвидено и в раздел VII – такси 
за административни услуги, на Закона за 
местните данъци и такси (обн., ДВ, бр. 117 от 
1997 г.; последно изм., бр. 95 от 2009 г.), които 
са местни такси, изчерпателно изброени в за-
кона – получаване на услуги по гражданското 
състояние, производства за настаняване под 
наем, продажби, замени или учредяване на 
вещни права върху общински имоти, издаване 
на свидетелство за собственост при продажба 
на едър добитък. Видно е, че услугата по чл. 28, 
ал. 5 ЗЛОД не попада в кръга на изброените 
административни услуги.
Оспорената разпоредба не съответства на 
същността на таксите, които следва да се 
определят от законодателя при ясни правила 
и по начин юридическите лица и гражданите 
да не бъдат излишно и неоснователно обре-
менявани с нови финансови задължения.
Установяването в един и същи член на 
Закона за лова и опазване на дивеча на две 
такси за извършването на една и съща услуга 
според съда нарушава принципа на правовата 
държава по чл. 4, ал. 1 от Конституцията, 
изиск­ващ правната уредба да бъде ясна, 
вътрешно свързана и безпротиворечива, за 
да регулира безпроблемно обществените 
отношения (вж. Решение № 5 от 29.06.2000 г. 
по к. д. № 4 от 2000 г., Решение № 3 от 
21.03.2012 г. по к. д. № 12 от 2011 г.). Както 
вече се е произнесъл Конституционният съд 
в Решение № 5 от 26.09.2002 г. по к. д. № 5 от 
2002 г. и Решение № 10 от 2.12.2009 г. по к. д. 
№ 12 от 2009 г., конституционният принцип за 
правовата държава по чл. 4, ал. 1 от Консти-
туцията означава наличието на ред и правила 
при упражняването на властта, като целта на 
законодателната дейност е да се ръководи не 
от случайния фактор и силата на властта, а 
от духа и разпоредбите на Конституцията. 
Формалното спазване на конституционните 
изисквания е недостатъчно, когато със за-
кон се въвеждат допълнителни финансови 
задължения за гражданите при нарушаване 
същността на тези задължения.
По горните съображения оспорената раз-
поредба като противоречаща на чл. 4, ал. 1 
от Основния закон следва да бъде обявена за 
противоконституционна, поради което и на 
основание чл. 149, ал. 1, т. 2 от Конституцията, 
чл. 12, ал. 1, т. 2 и чл. 22, ал. 1 от Закона за 
Конституционен съд съдът
Р Е Ш И :
Обявява за противоконституционна разпо-
редбата на чл. 28, ал. 5 от Закона за лова и 
опазване на дивеча (обн., ДВ, бр. 78 от 2000 г.; 
последно изм., бр. 15 от 2013 г.).
Председател: 
Димитър Токушев
5437
МИНИСТЕРСКИ СЪВЕТ
ПОСТАНОВЛЕНИЕ № 141 
ОТ 4 ЮЛИ 2013 Г.
за изменение на Постановление № 89 на Минис­
терския съвет от 2012 г. за приемане на държа­
вен военновременен план (ДВ, бр. 35 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В преходните и заключителните раз-
поредби се правят следните изменения:
1. В § 3, ал. 1 думите „пет месеца“ се за-
менят с „двадесет и два месеца“.
2. В § 5 думите „дванадесет месеца“ се 
заменят с „двадесет и девет месеца“.
3. Параграф 6 се отменя.
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
За главен секретар на Министерския съвет:  
Нина Ставрева
5438
ПОСТАНОВЛЕНИЕ № 142 
ОТ 8 ЮЛИ 2013 Г.
за приемане на Устройствен правилник на 
Министерството на младежта и спорта
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Устройствен правилник на 
Министерството на младежта и спорта.
Чл. 2. (1) Дейността и архивът на дирекция 
„Младеж“ от преобразуваното Министерство 
на образованието и науката преминава към 
преобразуваното Министерството на младеж­
та и спорта.
(2) Служебните и трудовите правоотношения 
на служителите от дирекция „Младеж“ на пре-
образуваното Министерство на образованието 
и науката се уреждат при условията и по реда 
на чл. 87а от Закона за държавния служител, 
съответно на чл. 123 от Кодекса на труда.
Чл. 3. Министърът на финансите на основа-
ние чл. 34, ал. 1 и 2 от Закона за устройството 
на държавния бюджет и § 55 от преходните 
и заключителните разпоредби на Закона за 
държавния бюджет на Република България 
за 2013 г. да извърши налагащите се промени 
по бюджетите на Министерството на обра-
зованието и науката и Министерството на 
младежта и спорта, като за целта по бюджета 
на Министерството на младежта и спорта 
за 2013 г. се включи политика „Политика за 
младите хора“ и съответно програма към нея 
„Младите в действие“.